

|  |
| --- |
| **ДО**  |
| **НАЧАЛНИЦИТЕ НА РЕГИОНАЛНИТЕ УПРАВЛЕНИЯ НА ОБРАЗОВАНИЕТО** |
| **КОПИЕ: ДО** **Д-Р СИМОНА ВЕЛЕВА****ПРЕДСЕДАТЕЛ НА СЪВЕТА ЗА ЕЛЕКТРОННИ МЕДИИ** |

|  |  |
| --- | --- |
| **Относно:** | *разпространение на документ „Препоръчително екранно време за деца и насоки за използване на медийно и онлайн съдържание“* |

**УВАЖАЕМИ ГОСПОЖИ И ГОСПОДА,**

Със Заповед №№ РД-13-41/13.05.2024 г. и РД-13-50/19.07.2024 г. Съветът за електронни медии (СЕМ) инициира работна група с цел да бъде очертана рамка на единна политика по отношение на медийното потребление на децата в България като част от националната политика за медийната грамотност, която да включва здравословни граници за екранно време за различните възрастови групи, нуждата от практически насоки за тяхното постигане, от информационна и образователна кампания, както и от мерки за подкрепа на родителите, учителите и специалистите, работещи с деца и ученици.

В рамките на работната група участваха експерти на СЕМ, Министерството на културата, Министерството на образованието и науката, Държавната агенция за закрила на детето, Българската национална телевизия, СУ „Св. Климент Охридски“, Факултет по науки за образованието и изкуствата, катедра „Предучилищна и медийна педагогика“, Университета за национално и световно стопанство, катедра „Медии и обществени комуникации“, Нов български университет, департамент „Медии и комуникации, „Алианс за ранно детско развитие“, фондация „Офлайн Кидс“ на Държавната психиатрична болница „Св. Иван Рилски“, УНИЦЕФ – България, Националния център за безопасен интернет.

В рамките на работната група са представени много обезпокоителни данни за вредата на екраните върху детското развитие, както и от достъпа до неподходящо за тяхната възраст медийно съдържание. В резултат на дискусиите в работната група е изготвен документ „Препоръчително екранно време за деца и насоки за използване на медийно и онлайн съдържание“.

В тази връзка в края на месец декември 2024 г. от СЕМ предоставиха изготвения документ с писмо, постъпило по електронната поща (приложение), с молба той да бъде разпространен и да достигне до педагогическите специалисти в детските градини и училищата, както и до родителите.

С оглед на изложеното се обръщам към Вас за съдействие директорите на детските градини и училищата да бъдат уведомени за изготвения документ, за да го сведат до вниманието на педагогическите специалисти и родителите.

**Приложение:** съгласно текста

